pythainlp/thai-wiki-dataset-v3 huggingface dataset:
อักษรตักบันวา

อักษรตักบันวา เป็นหนึ่งในอักษรพื้นเมืองของฟิลิปปินส์ที่ใช้โดยชาวตักบันวาและชาวปาลาวัน
==ต้นกำเนิด==
มีการใช้งานอักษรตักบันวาในฟิลิปปินส์จนถึงคริสต์ศตวรรษที่ 17 มีความใกล้ชิดกับอักษรไบบายิน คาดว่ามาจากอักษรกวิของชวา บาหลี และสุมาตรา ซึ่งพัฒนามาจากอักษรปัลลวะ หนึ่งในอักษรของอินเดียใต้ ที่มาจากอักษรพราหมีอีกทอดหนึ่ง
== ลักษณะ ==
อักษรตักบันวาเป็นอักษรพยางค์ที่พยัญชนะแต่ละตัวมีเสียงอะ (/a/) เป็นพื้นเสียง ส่วนสระอื่นระบุด้วยเครื่องหมายเสริมสัทอักษรข้างบน (สำหรับ /i/) หรือข้างล่าง (สำหรับ /u/) พยัญชนะ สระต้นพยางค์เป็นอักษรเดี่ยว พยางค์ที่มีพยัญชนะอยู่ด้านหลังจะไม่เขียนพยัญชนะท้าย อักษรตักบันวามีความแตกต่างจากอักษรไบบายินที่รูปร่างของบางตัวอักษร โดยเฉพาะอักษร ‹k› และ ‹w›
ปกติเขียนบนไม้ไผ่ในแนวตั้ง จากล่างขึ้นบน และจากซ้ายไปขวา ส่วนในแนวนอนอ่านจากซ้ายไปขวา
{| border="1" cellpadding="3" style="border-collapse: collapse;text-align:center;"
|-
| 
|}
===สระ===
===พยัญชนะ===
อักษรตักบันวามีเครื่องหมายวรรคตอนแบบเดี่ยว  และแบบคู่ 
== ยูนิโคด ==
==อ้างอิง==
== แหล่งข้อมูลอื่น ==
Tagbanwa font
ตักบันวา
อักษรในตระกูลอักษรพราหมี
อักษรฮานูโนโอ

อักษรฮานูโนโอ (Hanunó'o) หรืออักษรมังยัน ใช้ในฟิลิปปินส์เมื่อราวพ.ศ. 2200 คาดว่ามาจากอักษรกวิ ของชวา บาหลี และสุมาตรา ซึ่งพัฒนามาจากอักษรปัลวะของอินเดียใต้ ที่มาจากอักษรพราหมีอีกทอดหนึ่ง
== ลักษณะ ==
ปกติเขียนบนไม้ไผ่ในแนวตั้ง จากล่างขึ้นบน และจากซ้ายไปขวา
== ใช้เขียน ==
ภาษาฮานูโนโอ เป็นภาษาตระกูลออสโตรนีเซีย มีผู้พูดอยู่ทางตอนใต้ของเกาะมินโดโร ฟิลิปปินส์ ราว 10,000 – 12,000 คน
== ยูนิโคด ==
== อ้างอิง ==
รูปและการออกเสียงของอักษรฮานูโนโอ (omniglot.com)
ฮานูโนโอ
อักษรในตระกูลอักษรพราหมี
ประเทศรวันดา

รวันดา (อังกฤษ ฝรั่งเศส และRwanda; u Rwanda, ) หรือชื่อทางการคือ สาธารณรัฐรวันดา (Republic of Rwanda; République du Rwanda; Jamhuri ya Rwanda; Republika y'u Rwanda) เป็นประเทศที่ไม่มีทางออกสู่ทะเลแต่อยู่ติดกับทะเลสาบเกรตเลกส์ (Great Lakes) ทางตะวันออกของประเทศ รวันดาเป็นประเทศเล็ก ๆ ที่อยู่ทางระหว่างตอนกลางและตะวันออกของทวีปแอฟริกา
รวันดามีอาณาเขตติดต่อกับยูกันดาทางตอนเหนือ บุรุนดีทางตอนใต้ สาธารณรัฐประชาธิปไตยคองโกทางตะวันตกเฉียงเหนือมาจนถึงตะวันตก และแทนซาเนียที่อยู่ทางตะวันออกเฉียงใต้ไล่ขึ้นมาถึงทางตะวันออก รวันดามีลักษณะทางภูมิประเทศที่เป็นเนินเขาที่อุดมสมบูรณ์ ทำให้ได้สมญานามจากเบลเยียม เจ้าอาณานิคมเก่าว่าเป็น ดินแดนแห่งเขาพันลูก (Pays des Mille Collines เป็นภาษาฝรั่งเศส หรือ Igihugu cy'Imisozi Igihumbi เป็นภาษาคินยาเรอวานดา) รวันดายังถือเป็นประเทศที่มีประชากรหนาแน่นที่สุดในแอฟริกาส่วนภูมิภาค (ไม่นับเกาะเล็ก ๆ) เหตุการณ์ที่โด่งดังที่สุดของประเทศรวันดาในระดับสากลคือเหตุการณ์ฆ่าล้างเผ่าพันธุ์ชาวทุตซีใน พ.ศ. 2537 (1994) ซึ่งส่งผลให้ประชากรเกือบล้านคนต้องเสียชีวิตไป
เศรษฐกิจของรวันดาเกือบทั้งหมดเป็นเกษตรกรรมเพื่อการเลี้ยงชีพ มิใช่เพื่อการค้า ในปัจจุบันที่ความหนาแน่นและจำนวนประชากรที่เพิ่มสูงขึ้น ในขณะที่คุณภาพดินที่เสื่อมลงและสภาพอากาศที่ไม่แน่นอนทำให้รวันดาเป็นประเทศที่มีปัญหาร้ายแรงด้านการขาดสารอาหารของประชาชนที่เป็นไปอย่างกว้างขวาง รวมถึงประสบกับปัญหาความยากจนอย่างต่อเนื่อง
== ภูมิศาสตร์และเขตการปกครอง ==
=== ภูมิอากาศ ===
=== เขตการปกครอง ===
คิกาลี
รวันดาภาคใต้
รวันดาภาคตะวันออก
รวันดาภาคเหนือ
รวันดาภาคตะวันตก
คิรันโด
== อ้างอิง ==
== บรรณานุกรม ==
== แหล่งข้อมูลอื่น ==
รัฐบาล:
The Republic of Rwanda (เว็บไซต์ทางการ)
ทั่วไป:
Rwanda. The World Factbook. Central Intelligence Agency.
Rwanda profile จาก BBC News
การท่องเที่ยว:
Rwanda Tourism (official Rwanda Tourism Board site)
Discover Rwanda
ประเทศรวันดา
ร
รัฐและดินแดนที่ก่อตั้งในปี พ.ศ. 2505
อดีตอาณานิคมของเบลเยียม
ร
สุรชัย แสงมรกต

สุรชัย แสงมรกต มีชื่อจริงว่า สุรชัย แลบัว เกิดเมื่อวันที่  15 กันยายน พ.ศ. 2520 ที่กิ่งอำเภอนากลาง จังหวัดอุดรธานี (ปัจจุบัน คือ ตำบลนาเหล่า อำเภอนาวัง จังหวัดหนองบัวลำภู) มีสถิติการชกทั้งหมด 31 ครั้ง ชนะ 25 (น็อค 14) แพ้ 6
==ชื่อนักมวยอื่น ๆ==
ยอดสิงห์ แสงมรกต
สุรชัย ตราใบห่อยิม
==เกียรติประวัติ==
แชมป์ประเทศไทยรุ่นมินิฟลายเวท (2537)
* ชิง, 20 เมษายน 2537 ชนะคะแนน นกน้อย ส.ธนิกุล
แชมป์โลกรุ่นมินิมัมเวท WBU (2538 - 2540)
* ชิง, 5 สิงหาคม 2538 ชนะน็อค ยก 5 เฟอร์นันโด มาร์ติเนซ  ที่ กรุงเทพฯ
* ป้องกันครั้งที่ 1, 23 ธันวาคม 2538 ชนะน็อค ยก 2 รูดี้ อีดาโน่  ที่ กรุงเทพฯ
* ป้องกันครั้งที่ 2, 18 มกราคม 2540 ชนะน็อค ยก 4 ฟินไดเล งิงิ  ที่ หนองบัวลำภู
* เสียแชมป์,  18 เมษายน 2540 แพ้คะแนน โรแลนโด ทูยูกอน (ฟิลิปปินส์) ที่ อุดรธานี
เคยชิงแชมป์ต่อไปนี้แต่ไม่สำเร็จ
* ชิงแชมป์โลกรุ่นสตรอเวท WBCเมื่อ 17 ก.ย. 2537 แพ้น็อค ยก 1 ริการ์โด โลเปซ (เม็กซิโก) ที่ ลอสแอนเจลิส, รัฐแคลิฟอร์เนีย, สหรัฐอเมริกา
* ชิงแชมป์ OPBF รุ่นมินิฟลายเวท เมื่อ 11  กุมภาพันธ์ 2538 แพ้คะแนน นิกโก้ โธมัส   ที่  อินโดนีเซีย
*  ชิงแชมป์ OPBF รุ่นมินิฟลายเวท เมื่อ 11 พฤษภาคม 2538 แพ้คะแนน นิกโก้ โธมัส  (อินโดนีเซีย) ที่ อินโดนีเซีย
==อ้างอิง==
สถิติการชก boxrec.com
นักมวยสากลชาวไทยรุ่นมินิมัมเวท
บุคคลจากจังหวัดหนองบัวลำภู
แชมป์โลก WBU
หลักหิน ซีพียิม

หลักหิน ซีพียิม มีชื่อจริงว่า วิชิต ลาภมี  เกิดเมื่อวันที่ 17 เมษายน พ.ศ. 2515  ที่ อำเภอขนอม จังหวัดนครศรีธรรมราช มีสถิติการชกทั้งหมด 30 ครั้ง ชนะ 28 (น็อค 18) เสมอ 2
== ประวัติ ==
หลักหิน เดิมเคยเป็นนักมวยไทยที่มีชื่อเสียงมาก่อน ในชื่อ "หลักหิน วสันตสิทธิ์" เป็นมวยหมัดหนัก ก่อนจะหันมาชกมวยสากลอาชีพด้วยการเป็นนักมวยสร้างของ "แชแม้" นิวัฒน์ เหล่าสุวรรณวัฒน์ โดยหมายจะให้เป็นแชมป์โลกคนแรกที่เป็นชาวใต้ หลักหินขึ้นชกมวยสากลอาชีพครั้งแรกเมื่อ 8 พฤศจิกายน พ.ศ. 2536 ชนะน็อค โจเอล จูนิโอ ยก 2 จากนั้นชกชนะรวด จนได้ครองแชมป์ภาคฯรุ่นแบนตั้มเวท ใน พ.ศ. 2538 ชนะคะแนน วิสุทธิ์ ชูวัฒนะ จากนั้นจึงได้ชิงแชมป์โลกครั้งหนึ่งที่จังหวัดนครศรีธรรมราช บ้านเกิดของหลักหินเองกับ ดาวรุ่ง ชูวัฒนะ นักมวยชาวไทยด้วยกันเอง ของสมาคมมวยโลก (WBA) ในรุ่นแบนตั้มเวท ในปี พ.ศ. 2538 การชกของทั้งคู่เป็นไปอย่างสูสี และเมื่อครบ 12 ยก ปรากฏว่าผลออกมาเสมอกันไป 
เมื่อชิงแชมป์โลกไม่สำเร็จ หลักหินขึ้นชิงแชมป์ PABA รุ่นแบนตั้มเวทเมื่อ พ.ศ. 2539 ชนะน็อค มาร์ติน โซโล ยก 2 ได้แชมป์มาครอง ป้องกันตำแหน่งได้ 5 ครั้ง แต่ช่วงหลังฟอร์มการชกแย่ลง จนสละแชมป์ PABA ไปใน พ.ศ. 2540 จากนั้นขึ้นชกอีกจนถึง พ.ศ. 2541 ก็หยุดไป ระหว่างนี้มีข่าวว่า หลักหินได้ถูกตำรวจจับในข้อหาค้ายาบ้าถึง 2 ครั้ง ในปี พ.ศ. 2542 และพ.ศ. 2545 หลักหินกลับมาชกมวยสากลอีก 4 ครั้งในช่วง พ.ศ. 2548 - 2549 หลังจากชกชนะคะแนน อับบาส อมามี เมื่อ 27 มกราคม พ.ศ. 2549 แล้ว หลักหินก็แขวนนวมไปโดยไม่เคยชกแพ้ใคร
==ชื่อนักมวยอื่น ๆ==
หลักหิน วสันตสิทธิ์
หลักหิน ส.สาหร่ายทอง
หลักหิน ศิษย์กำนันชูชีพ
หลักหิน ซีพียิมส์
==เกียรติประวัติ==
แชมป์ OPBF รุ่นแบนตั้มเวท (2538)
* ชิงแชมป์ภาคฯรุ่นแบนตั้มเวท 4 กุมภาพันธ์ 2538 ชนะคะแนน วิสุทธิ์ ชูวัฒนะ ที่ ห้องส่ง ททบ. 5
* เมษายน 2538 สละแชมป์
แชมป์ PABA รุ่นแบนตั้มเวท (2539 - 2540)
* ชิงแชมป์ PABA รุ่นแบนตั้มเวท 23 มีนาคม 2539 ชนะน็อค ยก 2 มาร์ติน โซโลริโอ  ที่ ห้างพาต้าหัวหมาก
* ป้องกันแชมป์ครั้งที่ 1, 19 พฤษภาคม 2539 ชนะน็อค ยก 2 โจวี่ ชาน  ที่ จ.สมุทรสาคร
* ป้องกันแชมป์ครั้งที่ 2, 6 กรกฎาคม 2539 ชนะน็อค ยก 7 ฆวน ตอร์เรส (เม็กซิโก) ที่ อาคานิมิบุตร
* ป้องกันแชมป์ครั้งที่ 3, 21 กันยายน 2539 เสมอกับ อาบราอัม ตอร์เรส  ที่ ห้างสยามจัสโก จ.นนทบุรี
* ป้องกันแชมป์ครั้งที่ 4, 6 มีนาคม 2540 ชนะคะแนน อเล็กซานเดอร์ ทีรานอฟ  ที่ จ.ยโสธร
* ป้องกันแชมป์ครั้งที่ 5, 1 พฤษภาคม 2540 ชนะน็อค ยก 5 ยูโร อีวิช อันครอส  ที่ เวทีราชดำเนิน
* มิถุนายน พ.ศ. 2540 สละแชมป์
เคยชิงแชมป์ต่อไปนี้แต่ไม่สำเร็จ
* ชิงแชมป์โลก WBA รุ่นแบนตั้มเวท เมื่อ 27 พ.ค. 2538 เสมอกับ ดาวรุ่ง ชูวัฒนะ ที่ จ.นครศรีธรรมราช
==อ้างอิง==
สถิติมวยสากล
หลักหิน ซีพียิม
หลักหิน ซีพียิม
หลักหิน ซีพียิม
หลักหิน ซีพียิม
หลักหิน ซีพียิม
นักมวยไทยชาวไทย
เพชรไทย ชูวัฒนะ

เพชรไทย ชูวัฒนะ หรือชื่อจริง นฤพล สุกใส เกิดวันที่ 1 สิงหาคม พ.ศ. 2511 ที่จังหวัดชัยนาท สถิติการชก 9 ครั้ง ชนะ 8 (น็อค 7) แพ้ 1
== ประวัติ ==
เพชรไทยหัดชกมวยไทยกับพี่ชายก่อนจะเดินสายชกมวยไทยตามงานวัด และชกมวยสากลสมัครเล่นในกีฬาแห่งชาติ ต่อมา จึงได้รับการสนับสนุนให้ขึ้นชกมวยอาชีพในสังกัดของชูเจริญ รวีอร่ามวงศ์ โดยขึ้นชกมวยสากลครั้งแรกเมื่อเดือนมีนาคม พ.ศ. 2532 ชนะคะแนนสมเดช แก่นนรสิงห์ จากนั้น ชกชนะน็อครวดอีก 6 ครั้งจนได้เป็นรองแชมป์มวยสากลทั้งเวทีลุมพินีและราชดำเนิน
เมื่อครั้งที่เมืองชัย กิตติเกษมป้องกันแชมป์โลกกับลี เจืองแจ เมื่อเดือนมกราคม พ.ศ. 2533 เพชรไทยได้เป็นคู่ซ้อมให้กับลี ซึ่งเพชรไทยชกจนลีเลือดกำเดาไหลต้องหยุดซ้อม ทางด้านชูเจริญ ผู้จัดการจึงสนับสนุนเพชรไทยเต็มที่ ติดต่อกับอลัน คิม ซึ่งในขณะนั้นเป็นผู้จัดการของคิม บองจุนแชมป์โลกรุ่นมินิมัมเวทของสมาคมมวยโลก เพื่อเปิดโอกาสให้เพชรไทยได้ขึ้นชิงแชมป์โลก
ในเดือนมกราคม พ.ศ. 2533 เพชรไทยได้เป็นรองแชมป์โลกอันดับ 10 รุ่นมินิมัมเวทของสมาคมมวยโลกทั้งที่เคยชกกับนักมวยสากลชาวไทยทั้งสิ้น จากนั้น เพชรไทยได้เดินทางไปชิงแชมป์โลกกับคิม บองจุนเมื่อ 10 กุมภาพันธ์ พ.ศ. 2533 ที่โซล ปรากฏว่าเพชรไทยเป็นฝ่ายแพ้น็อคไปในยกที่ 3 จากนั้น เพชรไทยขึ้นชกอีกแค่ครั้งเดียวเมื่อ 20 พฤษภาคม พ.ศ. 2533 ชนะน็อค ศุภชัยน้อย ทวีรัตน์ ยกแรก จากนั้นก็แขวนนวมไป
==เกียรติประวัติ==
เคยชิงแชมป์ต่อไปนี้แต่ไม่สำเร็จ
* ชิงแชมป์โลกรุ่นมินิมัมเวท WBA เมื่อ 10 ก.พ. 2533 แพ้น็อค คิม บองจุน (เกาหลีใต้) ยก 3
== อ้างอิง ==
สถิติการชก
นักมวยสากลชาวไทยรุ่นมินิมัมเวท
บุคคลจากจังหวัดชัยนาท
พัฒน์ อ.ยุทธนากร

พัฒน์ อ.ยุทธนากร หรือนายสุธรรม วงศ์กันฟู เป็นชาวจังหวัดเชียงใหม่ เกิดเมื่อ 7 เมษายน พ.ศ. 2509 สถิติการชก 33 ครั้ง ชนะ 25 (น็อค 15) แพ้ 8
== เริ่มจากมวยไทย ==
พัฒน์เริ่มชกมวยตั้งแต่จบชั้นป.6 ขึ้นชกมวยตามงานวัด แพ้บ้าง ชนะบ้างจนมีครูมวยในละแวกบ้านพามาฝากฝังกับแก้ว โคซี่ หรือสุรศักดิ์ ดุสิตรัตนกุลแก้วจัดให้เขามาอยู่ที่ค่ายอ.ยุทธนากร เปลี่ยนชื่อจากเดิม วิชาญน้อย เกียรติ ข.ป. มาเป็น พัฒน์ อ.ยุทธนากร
== มวยสากล: แชมป์ราชดำเนิน 2 รุ่น ==
ครั้งแรกพัฒน์ขึ้นชกมวยไทยอยู่สามครั้ง แพ้รวด จึงเปลี่ยนมาชกมวนสากล แพ้บ้าง ชนะบ้าง จนกระทั่งถูกตามตัวให้ขึ้นชกชิงแชมป์มวยสากลเวทีราชดำเนินรุ่นมินิฟลายเวทกับธวัช เกียรติพ่วงจินดา ก่อนชก พัฒน์เป็นรองมาก แต่เขาสู้เต็มที่ ชนะน็อคธวัชในยกที่ 1 ทั้งๆที่ ตัวเองถูกชกลงไปนับแปดก่อน พัฒน์ครองแชมป์อยู่ไม่นานก็เสียแชมป์ให้กับสมุทร ศิษย์นฤพนธ์ (ที่ต่อมากลายเป็นแชมป์โลกรุ่นมินิฟลายเวท IBF)
หลังจากเสียแชมป์ไป พัฒน์ชกชนะอีก 7 ครั้ง จึงได้ชิงแชมป์มวยสากลเวทีราชดำเนินรุ่นจูเนียร์ฟลายเวทอีกครั้ง ปรากฏว่าพัฒน์ชนะน็อค เพชรชัยนาท ดอนเจดีย์ ยก 5 ได้ครองแชมป์เป็นรุ่นที่ 2 จากนั้นจึงมีโอกาสได้ไปชิงแชมป์ OPBF รุ่นจูเนียร์ฟลายเวท และชิงแชมป์โลกรุ่นจูเนียร์ฟลายเวท WBA ที่เกาหลีใต้ตามลำดับแต่ไม่สำเร็จทั้งสองครั้ง หลังจากพลาดหวังในการชิงแชมป์โลก พัฒน์กลับมาชกอีกครั้งเดียว ชนะน็อค จอมเทียน สวนมิสกวัน ยก 4 แล้วไม่ได้ขึ้นชกอีกเลย แขวนนวมไปโดยปริยาย
== เกียรติประวัติ ==
แชมป์ประเทศไทยรุ่นมินิฟลายเวท (2528)
* ชิง, 27 มิถุนายน 2528 ชนะน็อค ธวัช เกียรติพ่วงจินดา  ยก 1
* เสียแชมป์, 26 ธันวาคม 2528 แพ้คะแนน สมุทร ศิษย์นฤพนธ์
แชมป์ประเทศไทยรุ่นไลท์ฟลายเวท (2529)
* ชิง, 26 มิถุนายน 2529 ชนะน็อค เพชรชัยนาท ดอนเจดีย์ ยก 5
* ป้องกันครั้งที่ 1, 11 สิงหาคม 2529 ชนะคะแนน ใกล้รุ่ง ศิษย์พยัคฆ์
* ป้องกันครั้งที่ 2, 23 กันยายน 2530 ชนะคะแนน เมฆา ศรรัมย์
* ป้องกันครั้งที่ 3, 28 เมษายน 2531 ชนะคะแนน ทันใจ ดอนเจดีย์
เคยชิงแชมป์ต่อไปนี้แต่ไม่สำเร็จ
* ชิงแชมป์ OPBF รุ่นจูเนียร์ฟลายเวท เมื่อ 11 ธันวาคม 2530 แพ้น็อค คิม ยอง กัง (เกาหลีใต้) ยก 10 ที่ เกาหลีใต้
* ชิงแชมป์โลกรุ่นจูเนียร์ฟลายเวท WBA เมื่อ 28 ส.ค. 2531 แพ้น็อค ยู มย็อง-อู (เกาหลีใต้) ยก 2 ที่ เกาหลีใต้
== อ้างอิง ==
สถิติการชก boxrec.com 
ชายพจน์. มวยดังไทยแลนด์: พัฒน์ อ.ยุทธนากร แชมป์มวยสากล 2 รุ่นของเวทีราชดำเนิน. นิตยสารมวยโลก ฉบับที่ 1188 มิถุนายน 2550 หน้า 22 -23
นักมวยสากลชาวไทยรุ่นไลท์ฟลายเวท
นักมวยสากลชาวไทยรุ่นมินิมัมเวท
บุคคลจากจังหวัดเชียงใหม่
สภานิติบัญญัติแห่งชาติ (ประเทศไทย)

สภานิติบัญญัติแห่งชาติ ในประเทศไทย หมายถึง สภาที่ทำหน้าที่ออกกฎหมายแทนสภาผู้แทนราษฎรและวุฒิสภา มักเกิดขึ้นหลังจากคณะรัฐประหารยึดอำนาจการปกครองจากรัฐบาลพลเรือนและประกาศใช้ธรรมนูญการปกครองหรือรัฐธรรมนูญชั่วคราวแทนรัฐธรรมนูญถาวร สภานิติบัญญัติแห่งชาติมีลักษณะเป็นสภาเดี่ยวซึ่งได้รับการแต่งตั้งจากคณะรัฐประหาร ซึ่งรัฐธรรมนูญบางฉบับอาจกำหนดให้สภานิติบัญญัติแห่งชาติมีอำนาจหน้าที่ร่างรัฐธรรมนูญอีกหน้าที่หนึ่ง
จนถึงปัจจุบันประเทศไทยมีสภานิติบัญญัติแห่งชาติ ดังนี้
สภานิติบัญญัติแห่งชาติ พ.ศ. 2515 แต่งตั้งขึ้นหลัง จอมพล ถนอม กิตติขจร ทำการรัฐประหารตนเอง
สภานิติบัญญัติแห่งชาติ พ.ศ. 2516 แต่งตั้งขึ้นในรัฐบาลสัญญา ธรรมศักดิ์ หลังเหตุการณ์ 14 ตุลา เป็นสภาชุดแรกและชุดเดียวในไทยที่ไม่ได้จากคณะรัฐประหาร
สภานิติบัญญัติแห่งชาติ พ.ศ. 2520 แต่งตั้งขึ้นหลังรัฐประหารในประเทศไทย พ.ศ. 2520 คณะปฏิรูปการปกครองแผ่นดิน นำโดย พลเรือเอก สงัด ชลออยู่ ยึดอำนาจรัฐบาลธานินทร์ กรัยวิเชียร
สภานิติบัญญัติแห่งชาติ พ.ศ. 2534 แต่งตั้งขึ้นหลังรัฐประหารในประเทศไทย พ.ศ. 2534 คณะรักษาความสงบเรียบร้อยแห่งชาติ นำโดย พลเอก สุนทร คงสมพงษ์ และพลเอก สุจินดา คราประยูร ยึดอำนาจรัฐบาลพลเอก ชาติชาย ชุณหะวัณ
สภานิติบัญญัติแห่งชาติ พ.ศ. 2549 แต่งตั้งขึ้นหลังรัฐประหารในประเทศไทย พ.ศ. 2549 คณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข นำโดย พลเอก สนธิ บุญยรัตกลิน ยึดอำนาจรัฐบาลพันตำรวจโท ทักษิณ ชินวัตร
สภานิติบัญญัติแห่งชาติ พ.ศ. 2557 แต่งตั้งขึ้นหลังรัฐประหารในประเทศไทย พ.ศ. 2557 คณะรักษาความสงบแห่งชาติ นำโดย พลเอก ประยุทธ์ จันทร์โอชา ยึดอำนาจรัฐบาลยิ่งลักษณ์ ชินวัตร ซึ่งในขณะนั้นมี นิวัฒน์ธำรง บุญทรงไพศาล เป็นผู้ปฏิบัติหน้าที่แทนนายกรัฐมนตรี
==รายนามประธานสภานิติบัญญัติแห่งชาติ==
{| border="1" cellpadding="4" cellspacing="1" style="margin: 1em 1em 1em 0; background: #f9f9f9; border: 1px #aaa solid; text-align:center; border-collapse: collapse; font-size: 95%;"
|- style="background:#000000"
|- style="background:#cccccc"
| ลำดับ || ชุด || รูป || รายนาม || เริ่มวาระ || สิ้นสุดวาระ
|-
| 1 || 1 ||100px || พลตรีศิริ สิริโยธิน || 18 ธันวาคม พ.ศ. 2515 || 11 ธันวาคม พ.ศ. 2516
|-
| 2 || rowspan=2| 2 || 100px || พลตรี หม่อมราชวงศ์คึกฤทธิ์ ปราโมช || 29 ธันวาคม พ.ศ. 2516 || 7 ตุลาคม พ.ศ. 2517
|-
| 3 || 100px || ประภาศน์ อวยชัย || 17 ตุลาคม พ.ศ. 2517 || 25 มกราคม พ.ศ. 2518
|-
| 4 || 3 || 100px || พลอากาศเอก หะริน หงสกุล || 25 พฤศจิกายน พ.ศ. 2520  || 22 เมษายน พ.ศ. 2522
|-
| 5 || 4 || 100px || อุกฤษ มงคลนาวิน || 2 เมษายน พ.ศ. 2534 || 21 มีนาคม พ.ศ. 2535
|-
| 6 || 5 || || มีชัย ฤชุพันธุ์ || 25 ตุลาคม พ.ศ. 2549 || 28 มกราคม พ.ศ. 2551
|-
| 7 || 6 || 100px || พรเพชร วิชิตชลชัย || 17 สิงหาคม พ.ศ. 2557 || 21 พฤษภาคม พ.ศ. 2562
|}
==อ้างอิง==
==ดูเพิ่ม==
รัฐสภาไทย
* สภาผู้แทนราษฎรไทย
* วุฒิสภาไทย
ประวัติศาสตร์การเมืองไทย
#
อะไรจ๊ะ

อะไรจ๊ะ วงดนตรีร๊อกสัญชาติไทย ถ่ายทอดเรื่องราวของคนกรุงเทพผ่านบทเพลงโดย ตุล ไวฑูรเกียรติ และนักดนตรีสมาชิกวง สยาม ซีเคร็ต เซอร์วิส (Siam Secret Service)
ปัจจุบัน ตุล ไวฑูรเกียรติ และ ปิย์นาศ กรัดศิริ ได้เข้าร่วมวง อพาร์ตเมนต์คุณป้า
== ประวัติ ==
อะไรจ๊ะ เป็นวงดนตรีที่ก่อตั้งโดย ตุล ไวฑูรเกียรติ และเพื่อนในวัยเด็ก ได้รับแรงบันดาลใจจากโมเดิร์นด็อก แต่เนื่องจากตุลต้องไปศึกษาต่อที่ต่างประเทศทำให้ทางวงต้องพักไป จนภายหลังกลายมาเป็น สยาม ซีเคร็ต เซอร์วิส (Siam Secret Service) เมื่อตุลได้กลับมา อะไรจ๊ะ ได้รวมตัวกันอีกครั้ง จนกลายมาเป็นผลงานชุดแรก และชุดเดียวในนาม The Downtown Symphony
== ผลงาน ==
The Downtown Symphony (พ.ศ. 2544)
=== รายชื่อเพลง ===
Going Downtown
บางกอกใหม่
คืนที่รุ้งปรากฏ
มองไม่เห็นใคร
วิมานเอกมัย
มิถุนากับฝันลอยๆ
เอง
กลับมาที่เดิม
อีกครั้ง (นอนตายที่มุมเดิม)
นานเกินไป
กลุ่มดนตรีสัญชาติไทย
กลุ่มดนตรีไทยในยุค 2000
เสือร้องไห้

เสือร้องไห้ เป็นชื่อของอาหารประเภทกับแกล้ม โดยใช้เนื้อวัวบริเวณส่วนอกที่อ่อนนุ่มมีมันปนเล็กน้อย แล่เป็นชิ้นหนาตามยาว หมักด้วยซอสปรุงรส ย่างด้วยไฟอ่อน ๆ นำมาหั่นให้พอดีคำ เวลารับประทานจิ้มด้วยน้ำจิ้มหรือแจ่ว
==ที่มาของชื่อ==
“เสือร้องไห้” ชื่อน่ากลัว เพราะมีคำว่า “เสือ” อยู่ด้วยนั่นเอง ใครที่เอ่ยถึง “เสือ” คนที่รับฟังต้องหวาดผวาทุกคนเชียว ยิ่งเป็น “เสือร้องไห้” ด้วยแล้วก็น่าจะหมายความว่าเสือที่กำลังเศร้าโศกเสียใจอะไรอยู่อย่างแน่นอน
“เสือร้องไห้” คืออะไรกัน? คุณเชื่อไหมว่ามีที่มาของ “เสือร้องไห้” อยู่แล้วตามประวัติที่เล่าขานกันมาเนิ่นนานทีเดียว
เสือลายพาดกลอนตัวหนึ่ง ไปไล่วัวมาได้ตัวหนึ่งก็มากัดกินเนื้อวัวอย่างเอร็ดอร่ิยทีเดียว กินจนอิ่มหมีพีมันมากในอาหารมื้อนี้ บังเอิญเหลือเนื้ออีกส่วนหนึ่ง เสือลายพาดกลอนตัวนี้ก็กินต่อไปอีกทั้งๆ ที่ตัวเองก็อิ่มแปล้ไปแล้ว ฝืนใจกินเนื้อส่วนนี้อีกคำสองคำก็ยังดี คงจะเป็นแบบที่คนที่ชอบกินและท้องอิ่มปากอยากนั่นเอง
พอกินเนื้อส่วนนี้เข้าไป เสือลายพาดกลอนตัวมหึมาตัวนี้ก็มีความรู้สึกทันทีว่า ทำไมหนอเนื้อวัวตรงนี้มันช่างไม่เหมือนส่วนอื่นที่กินมาก่อนเลย ทำไมมันจึงเอร็ดอร่อยถึงปานนี้? อร่อยมากเหลือเกิน อร่อยจริงๆ เนื้อส่วนนี้เองที่เป็นเนื้อติดมันแข็งๆ แทรกอยู่ในเนื้อนั่นเอง
จะกินต่อไปก็ไม่ไหว เพราะท้องอิ่มบรรจุอาหารอีกไม่ได้แล้วกินไม่เข้า จึงได้อแต่นั่งเพ่งมองดูเจ้าเนื้อวัวที่แสนอร่อยส่วนนี้ที่ยังเหลืออยู่มากมาย ตนเองมัวไปกินเนื้อส่วนอื่นๆ ของวัวทั้งตัวด้วยความตะกละตะกลาม นึกได้อย่างนี้เสือลาดพาดกลอนตัวนี้ก็น้ำตาไหลด้วยความเสียดาย นึกเจ็บใจตัวเองที่ขย้ำเนื้อวัวส่วนอื่นจนอิ่มหาที่ว่างในกระเพาะไม่ได้เลย
เสือร้องไห้เสียดายเนื้ออร่อย เสียใจตนเองที่ไม่คิดหน้าคิดหลัง เอาแต่กินไปท่าเดียว กินเนื้อส่วนที่ไม่อร่อยไปมากจนอิ่ม เอาเนื้อที่อร่อยทิ้งไปได้ นี่แหละ “เสือร้องไห้” จึงเกิดขึ้นอย่างนี้
คนเราเอาเนื้อส่วนที่ว่านี้มาปรุงอาหารรับประทานกัน แล้วก็คิดถึงเรื่องเสือร้องไห้ขึ้นมา เลยเอาชื่อ “เสือร้องไห้” มาตั้งเป็นชื่อาหารพิเศษจานนี้ เห็นไหมตำนานที่มาของ “เสือร้องไห้” เป็นอย่างนี้เอง ตอนนี้มามองดูเครื่องปรุง “เสือร้องไห้” กันดีกว่าและวิธีปรุงประการใดบ้าง
อาหารจากเนื้อวัว
อาหารอีสาน
สยามซีเคร็ทเซอร์วิส (อัลบั้ม)

สำหรับวงดนตรี ในชื่อเดียวกันนี้ ดูบทความที่ สยามซีเคร็ทเซอร์วิส''
สยามซีเคร็ทเซอร์วิส (Siam Secret Service) คืออัลบั้มแรกและอัลบั้มเดียวของสยามซีเคร็ทเซอร์วิส
== รายชื่อเพลง ==
== แหล่งข้อมูลอื่น ==
http://www.myspace.com/siamsecretservice
https://www.facebook.com/siamsecretservice/
สยามซีเคร็ทเซอร์วิส
อัลบั้มเพลงในปี พ.ศ. 2541
ประเทศมาดากัสการ์

มาดากัสการ์ (Madagascar; Madagasikara) หรือชื่อทางการคือ สาธารณรัฐมาดากัสการ์ (République de Madagascar; Repoblikan'i Madagasikara) คือประเทศที่มีลักษณะเป็นเกาะในมหาสมุทรอินเดีย ตั้งอยู่นอกชายฝั่งทางตะวันออกของแอฟริกา ใกล้กับโมซัมบิก เกาะมาดากัสการ์ที่เป็นเกาะหลักเป็นเกาะใหญ่เป็นอันดับ 4 ของโลก เป็นถิ่นของสายพันธุ์พืชและสัตว์ถึงร้อยละ 5 ของโลก และมีมากกว่าร้อยละ 80 ที่เป็นสัตว์หรือพืชเฉพาะถิ่นมาดากัสการ์ ที่เด่นคือตัวลีเมอร์ซึ่งอยู่ในตระกูลไพรเมต ตัวฟอสซา (fossa) ซึ่งกินเนื้อ นกเฉพาะถิ่น 3 ตระกูล และต้นบาวบับ (baobab) 6 ชนิด ภาษาหลักคือภาษามาลากาซี สมดุลทางธรรมชาติของมาดากัสการ์ถูกคุกคาม เนื่องจากป่าส่วนใหญ่เสียหาย และลีเมอร์ได้สูญพันธุ์ถึง 15 สายพันธุ์
== ประวัติ ==
มีหลักฐานปรากฏว่า มีผู้คนอาศัยอยู่ในมาดากัสการ์มาเป็นเวลา 2000 ปีมาแล้ว และต่อมามีคนเชื้อสายแอฟริกันและอินโดนีเซียมาตั้งถิ่นฐานบนเกาะนี้ในศตวรรษที่ 16 ภายใต้การนำของดีโอกู ดีอัช นักบุกเบิกชาวโปรตุเกส ดินแดนในเกาะมาดากัสการ์รวมกันภายใต้ระบอบกษัตริย์ในช่วงปี พ.ศ. 2340-2404  แต่ฝรั่งเศสได้เข้าอ้างสิทธิ์ในการปกครองในปี พ.ศ. 2438 และต่อมาในปี พ.ศ. 2439 ระบอบกษัตริย์ถูกทำลายทำให้ตกเป็นอาณานิคมของฝรั่งเศสในวันที่ 6 สิงหาคม พ.ศ. 2439 กษัตริย์องค์สุดท้ายคือสมเด็จพระราชินีนาถรานาวาโลนาที่ 3 แห่งมาดากัสการ์ และต่อมาปี พ.ศ. 2501 มีการลงประชามติให้สาธารณรัฐมาลากาซีมีอำนาจปกครองตนเองในประชาคมฝรั่งเศส และได้รับเอกราชในวันที่ 26 มิถุนายน พ.ศ. 2503
== ประชากร ==
=== เชื้อชาติ ===
เมื่อ 2,000-1,500 ปีก่อน ชาวออสโตรนีเชียได้อพยพมายังมาดากัสการ์ และได้ผสมกับพวกชาวแอฟริกาพื้นเมือง ต่อมาก็มีชาวอาหรับ อินเดีย และยุโรป อพยพมาบนเกาะนี้ เป็นชาวมาลากาซี 16 ล้านคน เมรินา 3 ล้านคน เบตซิเลโอ 1 ล้านคน ซึมิเฮตี 989,000 คน และสะกาลาวะ 7 แสนคน
=== ศาสนา ===
ศาสนาคริสต์ร้อยละ 41 ศาสนาอิสลามร้อยละ 7 ศาสนาพราหมณ์-ฮินดูร้อยละ 0.1 ที่เหลือนับถือความเชื่อท้องถิ่น ผีสางนางไม้ ไสยศาสตร์ ฯลฯ
== ข้อมูลทั่วไป ==
ภาคอุตสาหกรรม
อุตสาหกรรมที่สำคัญของประเทศมาดากัสการ์ ได้แก่ อุตสาหกรรมการผลิตอาหารและอุตสาหกรรมสินค้าสิ่งทอ
ภาคเกษตรกรรมและปศุสัตว์
ประเทศมาดากัสการ์ มีพื้นที่การเพาะปลูกประมาณร้อยละ 5 ของประเทศ โดยกาแฟเป็นสินค้าที่ส่งออกมากที่สุดประมาณร้อยละ 50 นอกจากนี้ยังมีวานิลลา  ข้าวเจ้า  อ้อย  ยาสูบ  และถั่ว ที่เป็นสินค้าการเกษตรที่สำคัญ ในด้านการปศุสัตว์และการประมงนั้น ข้อมูลในปี ค.ศ. 1988 ระบุว่า วัวเป็นสัตว์ที่ประชาชนนิยมเลี้ยงมากที่สุด มีจำนวนมากถึง 10.4 ล้านตัว รองลงมา ได้แก่ สุกร ซึ่งมีจำนวนประมาณ 1.3 ล้านตัว และสามารถจับปลาได้ประมาณ 63,000 เมตริกตัน
สินแร่
สินแร่ธรรมชาติที่สามารถพบได้ภายในประเทศมาดากัสการ์ที่สำคัญ ได้แก่ โครเมียม  แกรไฟต์  ถ่านหิน  และบอกไซต์
== อ้างอิง ==
ประเทศมาดากัสการ์
ม
รัฐและดินแดนที่ก่อตั้งในปี พ.ศ. 2503
เกาะในมหาสมุทรอินเดีย
ม
อดีตอาณานิคมของฝรั่งเศส
บรรษัทบริหารสินทรัพย์สถาบันการเงิน

บรรษัทบริหารสินทรัพย์สถาบันการเงิน (Financial Institution Asset Management Corporation) เป็นสถาบันการเงินเฉพาะกิจของรัฐที่จัดตั้งขึ้นโดย พระราชกำหนดบรรษัทบริหารสินทรัพย์สถาบันการเงิน  พ.ศ. 2540   เพื่อเป็นส่วนหนึ่งของมาตรการแก้ไขปัญหาสถาบันการเงินและเพื่อฟื้นฟูสถานการณ์ดำเนินงานของสถาบันการเงินทั้ง 56 แห่ง  ที่ประสบปัญหาในช่วงวิกฤตเศรษฐกิจไทย  โดยกำหนดให้เป็นองค์กรที่ซื้อและรับโอนทรัพย์สินด้อยคุณภาพของสถาบันการเงินดังกล่าว  เพื่อนำมาบริหารจัดการและจำหน่ายจ่ายโอนต่อไป  โดยมุ่งหวังที่จะช่วยเหลือลูกหนี้คนไทยที่สุจริตให้ได้รับความเป็นธรรมและผ่านพ้นวิกฤตเศรษฐกิจไปได้ด้วยดี  ขณะเดียวกันบรรษัทบริหารสินทรัพย์สถาบันการเงิน  จะหลีกเลี่ยงการขาดทุนและพยายามสร้างผลกำไรนำส่งคืนให้รัฐ  เพื่อชดเชยความเสียหายจากปัญหาสถาบันการเงินที่ถูกปิดกิจการ
== หน้าที่ของบรรษัทบริหารสินทรัพย์สถาบันการเงิน ==
มี 3 ประการ  คือ
การเข้าประมูลซื้อสินทรัพย์จากองค์การเพื่อการปฏิรูประบบสถาบันการเงิน (ปรส.)
การบริหารจัดการสินทรัพย์ เป็นการปรับโครงสร้างหนี้กับลูกหนี้และภายหลังจากการปรับโครงสร้างหนี้แล้วบรรษัทบริหารสินทรัพย์สถาบันการเงินได้ชำระหนี้ด้วยการผ่อนชำระเป็นเงินสด  หรือทรัพย์สินจากการโอนตีหลักประกัน  ซึ่งเมื่อโอนมาแล้ว  บรรษัทบริหารสินทรัพย์สถาบันการเงินจะจัดการให้ทรัพย์สินนั้นอยู่ในสภาพที่พร้อมจะนำออกแสวงหาผลประโยชน์ต่อไป
การจำหน่ายทรัพย์สิน เป็นการนำทรัพย์สินที่รอการขายออกจำหน่าย  โดยบรรษัทบริหารสินทรัพย์สถาบันการเงิน  มีกลยุทธ์เชิงรุกด้วยแผนการจำหน่ายและเทคนิคการขายหลายรูปแบบทั้งการขายแบบเจาะจงหรือขายตรงโดยเจ้าหน้าที่ฝ่ายการตลาด  การขายผ่านตัวแทนนายหน้าทั่วประเทศ  การจัดทำโครงการกิจการร่วมทำ  และจัดกิจกรรมส่งเสริมการขายอย่างต่อเนื่อง
== การยุบเลิกกิจการ ==
บรรษัทบริหารสินทรัพย์สถาบันการเงินถูกยกเลิกตาม พระราชบัญญัติยุบเลิกบรรษัทบริหารสินทรัพย์สถาบันการเงิน พ.ศ. ๒๕๔๙  โดยพระราชบัญญัติดังกล่าวกำหนดเหตุผลในการยกเลิกว่า ปัจจุบันระบบสถาบันการเงินของประเทศมีหน่วยงานภาครัฐและภาคเอกชนหลายแห่งทำหน้าที่ในการแก้ไขปัญหาสินทรัพย์ด้อยคุณภาพแล้ว เพื่อเป็นการลดภาระของภาครัฐ ในการจัดการสินทรัพย์ด้อยคุณภาพในระบบสถาบันการเงินและให้สถาบันการเงินมีบทบาทในการบริหารจัดการสินทรัพย์ด้อยคุณภาพโดยระบบปกติ ซึ่งจะเป็นการส่งเสริมการสร้างความเข้มแข็งในระบบสถาบันการเงิน จึงสมควรยุบเลิกบรรษัทบริหารสินทรัพย์สถาบันการเงินซึ่งกระทรวงการคลังเป็นผู้ถือหุ้นทั้งหมดและกำหนดวิธีจัดการทรัพย์สินต่อไป
== อ้างอิง ==
== ดูเพิ่ม ==
องค์การเพื่อการปฏิรูประบบสถาบันการเงิน
กระทรวงการคลัง
หน่วยงานของรัฐบาลไทยในอดีต
องค์การที่ก่อตั้งในปี พ.ศ. 2530
สิ้นสุดในปี พ.ศ. 2550
สมเด็จพระราชินีนาถซาโลเต ตูโปอูที่ 3 แห่งตองงา

สมเด็จพระราชินีนาถซาโลเต ตูโปอูที่ 3 แห่งตองงา ทรงเป็นพระมหากษัตริย์ องค์ที่ 3 แห่งราชวงศ์ตูโปอู และทรงเป็น สมเด็จพระราชินีนาถแห่งตองงา เพียงพระองค์เดียว ทรงพระราชสมภพเมื่อวันที่ 13 มีนาคม พ.ศ. 2443 เป็นพระราชธิดาในพระเจ้าจอร์จ ตูโปอูที่ 2และสมเด็จพระราชินีลาวิเนีย เวอิออนโก ทรงเป็นกษัตริย์นักพัฒนา ทรงพัฒนาธุรกิจและเสริมสร้างความสัมพันธ์ระหว่างประเทศถือเป็นกษัตริย์นักพัฒนาอีกพระองค์หนึ่งนอกจากพระเจ้าจอร์จ ตูโปอูที่ 1 จึงทำให้ยุคของพระนางเป็นยุคทองของประเทศตองงา นอกจากรัชสมัยของพระเจ้าจอร์จ ตูโปอูที่ 1 พระองค์ทรงอภิเษกสมรสกับ วิเลียมี ตังกิ ไมเลฟีฮี พระองค์ทรงขึ้นครองราชย์ในวันที่ 5 เมษายน พ.ศ. 2461 และสวรรคตในวันที่ 16 ธันวาคม พ.ศ. 2508
ซาโลเต
สมเด็จพระราชินีนาถ
ผู้ได้รับเครื่องราชอิสริยาภรณ์จีบีอี
แฮร์ทา เบเอ็สเซ

แฮร์ทา สโมสรกีฬาแบร์ลีน สมาคมจดทะเบียน (Hertha, Berliner Sport-Club e. V.) หรือที่ชาวไทยรู้จักกันในชื่อ แฮร์ทา แบร์ลีน (Hertha Berlin) กับ แฮร์ทา เบเอ็สเซ (Hertha BSC) เป็นสโมสรฟุตบอลในกรุงเบอร์ลิน ประเทศเยอรมนี ปัจจุบันเล่นในบุนเดิสลีกา
== ประวัติ ==
แฮร์ทา เบเอ็สเซ ก่อตั้งเมื่อปี พ.ศ. 2435 (ค.ศ. 1892) ในชื่อ เบเอ็ฟเซ แฮร์ทา 92 (BFC Hertha 92) และในปี พ.ศ. 2463 เนื่องจากสภาพการเงินที่ไม่ดี จึงได้รวมเข้ากับสโมสร เบเอ็สเซ แบร์ลีน (BSC Berlin) และเปลี่ยนชื่อเป็น สโมสรกีฬาแฮร์ทา เบเอ็สเซ เหมือนในปัจจุบัน ,
อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ วิทยา เลาหกุล
== เกียรติประวัติ ==
=== ระดับประเทศ ===
ลีกเยอรมันแชมเปียนชิพ/บุนเดิสลีกา
* ชนะเลิศ (2): 1930, 1931
* รองชนะเลิศ (5): 1926, 1927, 1928, 1929, 1975
ซไวเทอบุนเดิสลีกา
* ชนะเลิศ (3): 1990, 2011, 2013
* รองชนะเลิศ (1): 1982
เดเอ็ฟเบ-ลีกาโพคาล
* ชนะเลิศ (2): 2001, 2002
* รองชนะเลิศ (1): 2000
=== ระดับทวีปยุโรป ===
ยูฟ่าอินเตอร์โตโตคัพ
* ชนะเลิศ (1):''' 2006
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการของแฮร์ทา เบเอ็สเซ
 
สโมสรฟุตบอลในประเทศเยอรมนี
สโมสรในบุนเดิสลีกา
สโมสรฟุตบอลในเบอร์ลิน
เบอร์ลินตะวันตก
สโมสรกีฬาที่ก่อตั้งในปี พ.ศ. 2435
กลุ่มภาษาตองงิก

กลุ่มภาษาตองงิก (Tongic languages) เป็นกลุ่มภาษาย่อยในกลุ่มภาษามลายู-พอลินีเชีย ประกอบไปด้วย 2 ภาษา คือภาษานีวเวและภาษาตองงา และอาจจะมีภาษานีอูอาโฟโออูเป็นภาษาที่สามในกลุ่มนี้
== แหล่งข้อมูลอื่น ==
กลุ่มภาษาตองงิก
ตองงิก
ตองงิก